b'\n_START_ARTICLE_\nLuksemburg na Pesmi Evrovizije\n_START_PARAGRAPH_\nLuksemburg je na Pesmi Evrovizije nastopal med letoma 1956 in 1993. Nastopil je torej \xc5\xbee na prvem izboru, ki je bil organiziran leta 1956. V tem \xc4\x8dasu je Luksemburg dosegel 5 zmag in je ena od najuspe\xc5\xa1nej\xc5\xa1ih evrovizijskih dr\xc5\xbeav. Po obdobju slabih uvrstitev konec 80-ih in v za\xc4\x8detku 90-ih je leta 1994 odstopil od tekmovanja._NEWLINE_Ve\xc4\x8dina luksembur\xc5\xa1kih predstavnikov je bila iz drugih dr\xc5\xbeav, najve\xc4\x8d iz Francije. Tudi vseh 5 zmagovalcev je bilo tujcev (\xc5\xa1tiri iz Francije in ena iz Gr\xc4\x8dije). Od vseh 38 predstavnikov jih je bilo le pet (Camillo Felgen, Sophie Carle, Franck Olivier, Monique Melsen in Marion Welter) po rodu iz Luksemburga._NEWLINE_Luksembur\xc5\xa1ka televizija RTL T\xc3\xa9l\xc3\xa9 L\xc3\xabtzebuerg je leta 2004 najavila ponovno udele\xc5\xbebo po 11 letih premora, a je kasneje zaradi finan\xc4\x8dnega vidika odstopila..'